cyanic-selkie/wikianc huggingface dataset:
நண்பன் (2012 திரைப்படம்)
கதை
"பாரி'ஸ்" பள்ளியில், வெங்கட் மற்றும் செந்தில் இருவரும் நீண்ட நாள் காணாமல் இருந்த தோழியான ரியா மற்றும் "பரி" ஆகியோருடன் மீண்டும் இணைகிறார்கள், மேலும் சைலன்சர் என்னும் வத்சன் "பரி" பொருளாதாரத்தில் தாழ்ந்த பள்ளி ஆசிரியராக மாறியதற்காக "பரி"யை கேலி செய்கிறார். தன்னூடனான பந்தயத்தில் தோல்வியுற்றதற்கான "தோல்விப் பிரகடன" ஆவணத்தில் கையெழுத்திடும்படி அவரிடம் கேட்கிறார். பப்பு கையொப்பமிடும்போது அவர் கையில் வைரஸ் கொடுத்த பேனாவைப் பார்த்து, அவர் தோற்றுப் போனவர், வத்சனான தானே வெற்றியாளர் எனவே அந்த பேனா தன்னிடமே இருக்கவேண்டும் என்று அதை வாங்கிக்கொள்கிறார். "பரி"யின் கையொப்பத்தைப் பார்த்த சைலன்சர், "பரி" என்பது உண்மையில் கோசாக்சி பாசபுகழ் என்பதை உணர்ந்து, தோல்வியை ஏற்றுக்கொள்கிறார். வெற்றியை அல்ல, திறமையை பின்பற்ற வேண்டும், திறமையை பின்பற்றினால் வெற்றி தன்னைத்தானே பார்த்துக் கொள்ளும் என வெங்கட் கூறியது போல், பசப்புகழ் சரியாகச் சொன்னதாக படம் முடிகிறது.
வெளியீடு
நண்பன் ஜனவரி 12,2012 வெளியாகியது. பிரெஞ்சு மொழியின் துணை உரை(Subtitle) உடன் பிரான்சு நாட்டில் வெளியாகும் முதல் தமிழ் திரைப்படம் என்னும் பெருமை நண்பன் படத்தையே சேரும். தற்போதய தமிழக அரசின் திட்டத்தின் படி வரிவிலக்கு பெற்ற முதல் படம் நண்பன் என்பது குறிப்பிடத்தக்கது. தெலுங்கு திரைப்பட விநியோகஸ்தர் தில் ராஜு ஆந்திரப் பிரதேச சந்தைக்காக நண்பன் படத்தின் தெலுங்கு மொழிமாற்றம் பதிப்பான சிநேகிதுடுவின் திரையரங்கு உரிமையை வாங்கினார். சிநேகிதுடு 26 ஜனவரி 2012 அன்று வெளியானது.
ஆல் இசு வெல்
ஆல் இசு வெல் (All is Well) என்பது இந்த திரைப்படத்தில் பஞ்சவன் பாரிவேந்தனாக நடித்த விஜய் பேசிய வசனமாகும். இந்த வசனம் ஏற்கனவே இந்தி மொழியில் வெளிவந்த 3 இடியட்சு திரைப்படத்திலும் கூறப்பட்டது.
விளக்கம்
ஆல் இஸ் வெல் என்பது எல்லாம் நல்லதுக்கே என்பதைக் குறிக்கின்றது. அனைத்தும் நல்லதாகவே நடக்கும் என்ற நேர் மனப்பாங்கை ஏற்படுத்தும் எனத் திரைப்படத்தில் குறிப்பிடப்படுகின்றது. அவ்வாறு சொல்வதன் மூலம் பிரச்சினைகள் சரியாகி விடும் என்றில்லை. ஆனாலும் பிரச்சினைகளைச் சந்திப்பதற்கான துணிவைப் பெற்றுக் கொள்ள முடியும் என்றும் திரைப்படத்தில் கூறப்படுகின்றது.
பாடல்கள்
ஹார்ட்டிலே பேட்டரி... என்ற நண்பன் திரைப்படப் பாடலிலும் ஆல் இஸ் வெல்... என்ற 3 இடியட்ஸ் திரைப்படப் பாடலிலும் பயன்படுத்தப்பட்டுள்ளது. ஸ்நேஹிதுடு என்ற தெலுங்கு பதிப்பு ஆல்பத்தின் வெளியீடு 20 ஜனவரி 2012 அன்று ஹைதராபாத்தில் நடைபெற்றது. ஒலிப்பதிவு மற்றும் பின்னணி இசையை ஹாரிஸ் ஜெயராஜ் இசையமைத்தார், அன்னியனுக்கு (2005) பிறகு ஷங்கருடன் இரண்டாவது முறையாக இணைந்து பணியாற்றினார். ஹாரிஸ் ஜெயராஜுடன் விஜய் இணைந்துள்ள முதல் படம் இதுவாகும். இந்த ஆல்பத்தில் ஆறு பாடல்கள் இடம்பெற்றுள்ளன, பாடல் வரிகளை பா.விஜய், விவேகா, நா. முத்துக்குமார் மற்றும் மதன் கார்க்கி, தலா இரண்டு பாடல்களுக்கு இரண்டு வரிகள் எழுதினார்கள். "அஸ்கு லஸ்கா" இல் கார்க்கியின் பாடல் வரிகள் 16 க்கும் மேற்பட்ட வெவ்வேறு மொழிகளை உள்ளடக்கியது குறிப்பிடத்தக்கது. முழு ஒலிப்பதிவு ஆல்பம் 23 டிசம்பர் 2011 அன்று வெளியிடப்பட்டது.
வெளி இணைப்புகள்
பகுப்பு:2012 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜய் நடித்துள்ள திரைப்படங்கள் பகுப்பு:மதுரைக்களத் திரைப்படங்கள் பகுப்பு:ஜீவா நடித்துள்ள திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:ஷங்கர் இயக்கிய திரைப்படங்கள்
மிஸ் மாலினி
மிஸ் மாலினி 1947 ஆம் ஆண்டு வெளிவந்த தமிழ்த் திரைப்படமாகும். கொத்தமங்கலம் சுப்பு உரையாடல் எழுதி இயக்கினார். இத்திரைப்படத்தில் கொத்தமங்கலம் சுப்பு, ஜெமினி கணேசன் மற்றும் பலரும் நடித்திருந்தனர். இப்படத்தின் கதையானது புகழ்பெற்ற ஆங்கில எழுத்தாளரான ஆர். கே. நாராயணன் எழுதிய ஆங்கலப் புதினமான மிஸ்டர் சம்பத் ஆகும்.
மேற்கோள்கள்
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள்
சாண்ட்பாங்சு மாகாணப் பூங்கா
thumb|சாண்ட்பாங்சு மாகாணப் பூங்கா சாண்ட்பாங்சு மாகாணப் பூங்கா (Sandbanks Provincial Park) அல்லது மணற்கரை மாகாணப் பூங்கா என்பது ஒன்ராறியோ ஏரிக் கரையில் அமைந்துள்ள ஒரு பூங்கா ஆகும். இது பிக்டன் ஒன்ராறியோவில் பிரின்சு எட்வேர்ட் கவுண்டி என்னும் ஊரில் அமைந்துள்ளது. மிக அழகான மணல் மேடுகளுக்காகவும் நீண்ட நீலக் கடற்கரைக்காகவும் புகழ்பெற்றது. உலகின் மிகப் பெரிய நன்னீர் மணல் வழியிடை (sand bar) மற்றும் மணல் மேட்டுத் தொகுதிகள் இங்கேயே உள்ளன.
இந்தப் பூங்காவை ஒன்ராறியோ மாகாண அரசு நிர்வாகிக்கிறது. நீந்துதல், படகோட்டுதல், மகிழ்வுலாவுதல், முகாமிடல் எனப் பல்வேறு பொழுதுபோக்குச் செயற்பாடுகளுக்கென தனித் தனியாக இடங்கள் ஒதுக்கப்பட்டுள்ளன. இந்தப் பூங்காவை நூறாயிரக்கணக்கான சுற்றாலாப் பயணிகள் ஆண்டுதோன்றும் பயன்படுத்துகிறார்கள்.
வெளி இணைப்புகள்
பகுப்பு:ஒன்ராறியோப் பூங்காக்கள் பகுப்பு:ஒன்ராறியோக் கடற்கரைகள்
அணியார் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குமார் மங்கலம் பிர்லா
குமார் மங்கலம் பிர்லா (Kumar Mangalam Birla) (பி) ஜூன் 14 1967 இவர் இந்தியாவின் ஒரு முன்னணித் தொழிலதிபர். பிர்லா குழும நிறுவனங்களின் தலைவராகவும், பிர்லா தொழில்நுட்பம் மற்றும் அறிவியல் கழகத்தின் வேந்தராகவும் உள்ளார்.
கல்வி
மும்பைப் பல்கலைக் கழகத்தில் வணிகவியல் பட்டம் பெற்றார். இலண்டனில் மேலாண்மைப் படிப்பும் முடித்தார். மேலும் பட்டயக்கணக்காளராகவும் ஆனார்.
பணி
குமார் மங்கலம் பிர்லாவின் தந்தையார் ஆதித்ய பிர்லா திடுமென இறந்ததால் ஆதித்ய பிர்லா குழுமத்தின் தலைவர் பொறுப்பை 1995ஆம் ஆண்டில் தம் 28 ஆம் அகவையில் ஏற்றுக்கொண்டார்.இவருடைய தலைமையில் ஆதித்யா குழுமம் பல மடங்கு வளர்ச்சிக் கண்டுள்ளது. இவர் பொறுப்பேற்றபோது குழுமத்தின் விற்றுமுதல் 200 கோடி தாலராக இருந்தது. ஆனால் இப்பொழுதோ 4000 கோடி தாலர் அளவுக்கு உயர்ந்துள்ளது. இந்தியாவிலும் பிறநாடுகளிலும் உள்ள 26 நிறுவனங்களை இணைத்துள்ளார்.
பதவிகள்
ரிசர்வ் வங்கி இயக்குநர் குழுவில் உறுப்பினராகவும் செபியின் நிறுவனங்களை நிருவகிக்கும் குழுவிலும் உறுப்பினராக இருந்துள்ளார். வணிகம் தொடர்பான ஆலோசனைகளைப் பிரதமருக்கு வழங்கும் குழுவிலும் இடம் பெற்றார்.
விருதுகள்
நாசுகாம், பிசினஸ் டுடே, பிசினஸ் இந்தியா, போர்ப்ஸ்,எகானமிக்ஸ் போன்ற இதழ்களும் பிற நிறுவனங்களும் குமார் மங்கலம் பிர்லாவுக்கு விருதுகள் வழங்கி சிறப்பித்துள்ளன.
வெளியிணைப்புகள்
பகுப்பு:இந்தியத் தொழிலதிபர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:கொல்கத்தா நபர்கள்
கருங்காடு ஊராட்சி
கருங்காடு ஊராட்சி (Karunkadu Gram Panchayat), தமிழ்நாட்டின் திருநெல்வேலி மாவட்டத்தில் உள்ள மானூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருநெல்வேலி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 752 ஆகும். இவர்களில் பெண்கள் 381 பேரும் ஆண்கள் 371 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கவலை போக்கி பொம்மை
வலது|thumb|250x250px|பொம்மைகளின் வகைகள் கவலை போக்கி பொம்மை அல்லது குழப்பம் நீக்கும் பொம்மைகள் (Worry dolls அல்லது trouble dolls; எசுப்பானியம்: Muñeca quitapena) என்பவை கையால் செய்யப்படும் சிறிய பொம்மைகளாகும். இவை குவாத்தமாலாவில் தோன்றியவை இவை மெக்சிகோவிலும் காணப்படுகின்றன. மெக்சிகோவுக்கும் குவாதமாலாவுக்கும் வரும் சுற்றுலாப் பயணிகள் நினைவுப் பொருளாகவும் குழந்தைகளுக்குத் துணையாகவும் வாங்கிச் செல்லும் மிகப் பிரபலமான பரிசுப்பொருட்களாக இந்தப் பொம்மைகள் உள்ளன.
விளக்கம்
கவலை போக்கும் பொம்மைகள் பெரும்பாலும் கைகளால் செய்யப்படுகின்றன. குவாதமாலா நாட்டில் இவை சிறிய கம்பி, கம்பளி மற்றும் வண்ணத் துணித் துண்டுகளைக் கொண்டு தயாரிக்கப்படுகின்றன. மாயன் ஆதிவாசிகள் அணியும் உடைகளைப் போன்று இந்தப் பொம்மைகளின் ஆடையமைப்புகள் உள்ளன. பொம்மைகளின் அளவு ½  அங்குலம் மற்றும் 2.0  அங்குலம் இடையே வேறுபடலாம். மேற்கத்திய நாடுகளில், இந்த பொம்மைகள் பெரும்பாலும் அழுத்தப்பட்ட காகிதம், பிசின் பட்டை, காகிதம் மற்றும் வண்ணக் கம்பளி போன்றவற்றால் தயாரிக்கப்படுகின்றன. மேலும் இங்கே பொம்மைகளின் அளவு ஓரளவு பெரியதாக இருக்கின்றன.
நம்பிக்கைகள்
மாயன் இளவரசி எக்ஸ்ம்யூகேன் சூரியக் கடவுளிடமிருந்து சிறப்பு வாய்ந்த ஒரு பொம்மையைப் பெற்றார். அந்தப் பொம்மையை இரவில் தலையணைக்கு அடியில் வைத்துப் படுத்தால் போதும்; அவரது கவலைகள் எல்லாம் காலையில் எழும்போது நீங்கிவிடும் என்ற ஒரு நம்பிக்கை நிலவுகிறது. அதைப்போல சோகமாகவும் வருத்தமாகவும் காணப்படும் குழந்தைகளுக்கு இந்தக் கவலை போக்கும் பொம்மைகள் தரப்படுகின்றன. அந்தக் குழந்தைகள் தங்கள் வருத்தங்கள், அச்சங்களை அந்த பொம்மைகளிடம் சொல்லிவிட்டு, பின்னர் அதனைத் தலையணைக்கு அடியில் வைத்துக்கொள்ள வேண்டும். அடுத்த நாள் காலை தூங்கி எழும்போது அத்தனை துயரங்களும் அந்தப் பொம்மையால் அகற்றப்பட்டிருக்கும் என்று நம்புகிறார்கள்.
வெளி இணைப்புகள்
பகுப்பு:பொம்மைகள் பகுப்பு:குவாத்தமாலா
சம்பூரண இராமாயணம்
சம்பூரண ராமாயணா என்பது 1961 ல் வெளிவந்த இந்திய இந்தி திரைப்படமாகும். இத்திரைப்படம் வால்மீகி இராமாயணத்தினை அடிப்படையாகக் கொண்டு கொண்டு வெளிவந்தது. இத்திரைப்படத்தில் மஹிபால் இராமராகவும், அனிதா குகா சீதையாகவும் நடித்திருந்தனர். பாபுபஹாய் மிஸ்டிரி இயக்கியிருந்தார். இப்படம் வர்த்தக ரீதியாக வெற்றியடைந்தது.
லதா மங்கேஷ்கர், மகேந்திர கபூர், ஆஷா போஸ்லே, மன்னா தே மற்றும் முகமது ரபி ஆகியோர் இப்படத்தின் பாடலை பாடியுள்ளனர்.
வெளி இணைப்புகள்
பகுப்பு:1961 இந்தித் திரைப்படங்கள் பகுப்பு:இராமாயணத்தை அடிப்படையாகக் கொண்ட திரைப்படங்கள்
பிள்ளையார் குப்பம் காலணி கங்கையம்மன் கோயில்
பிள்ளையார் குப்பம் காலணி கங்கையம்மன் கோயில் தமிழ்நாட்டில் திருவள்ளூர் மாவட்டம், பிள்ளையார் குப்பம் காலணி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆக்வாட்சு: அன் இன்கம்ளீட்டு அண்டு அன்ரிலயபில் கைடு
ஆக்வாட்சு: அன் இன்கம்ளீட்டு அண்டு அன்ரிலயபில் கைட்டு Hogwarts: An Incomplete and Unreliable Guide என்பது பிரித்தானிய எழுத்தாளரான ஜே. கே. ரௌலிங்கினால் எழுதப்பட்ட ஒரு இலத்திரனியல் புதினமாகும். இது ஆக்வாட்சை பற்றியும் அதில் உள்ளடங்கியுள்ள இரகசியங்கள் பற்றியும் கூறுகின்றது. இது 6 செப்டெம்பர் 2016 அன்று பல்வேறு மொழிகளில் ஒரே நேரத்தில் வெளியானது.
மேற்கோள்கள்
பகுப்பு:ஆரி பாட்டர் புதினங்கள்
திருமாகாளம் மகாகாளநாதசுவாமி கோயில்
திருமாகாளம் மகாகாளநாதசுவாமி கோயில் தமிழ்நாட்டில் நாகப்பட்டினம் மாவட்டம், திருமாகாளம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாகாளநாத சுவாமி, அழகாம்பிகை சன்னதிகள் உள்ளன. இங்குக் கோயில் குளம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மூன்றாம் நந்திவர்மன்
மூன்றாம் நந்திவர்மன் (Nandivarman III) என்பவர் பல்லவ மன்னர்களுள் ஒருவர். இவரது ஆட்சிகாலம் 825-850. இவர் பல்லவ மன்னன் இரண்டாம் நந்திவர்மனின் பேரனும் தந்திவர்மனின் மகனுமாவார். இவருக்கு இரு மனைவியர்கள் மற்றும் இரு மகன்கள். பல்லவப் பேரரசை இரு பகுதிகளாகப் பிரித்து தென் பகுதியை நிருபதுங்கவர்மனுக்கும், வட பகுதியை கம்பவர்மனுக்கும் (பழுவேட்டரையரின் புதல்வி கண்டன் மாறம்பாவையரின் மகன்) கொடுத்தார்.
ஆட்சி
மூன்றாம் நந்திவர்மன் காலத்தில் பல்லவர்களின் ஆட்சி வலுப்பெற்றது. தனது தந்தையின் காலத்தில் வீழ்ச்சியடைந்திருந்த பல்லவர்கள் ஆட்சியை இவர் மீண்டும் வலுப்படுத்தினார். இராஷ்டிரகூடர்களுடன் கங்கர்களுடனும் கூட்டணி அமைத்துக் கொண்டு பாண்டியர்களை காஞ்சிக்கருகில் உள்ள தெள்ளாறு என்னுமிடத்தில் தோற்கடித்தார். பின்வாங்கி ஓடிய பாண்டியப் படைகளை வைகையாறு வரை விரட்டிச் சென்றார். ஆனால் பின்பு பாண்டிய மன்னன் சீவல்லபன் பல்லவர்களால் கைப்பற்றப்பட்டப் பகுதிகளில் பெரும்பாலானவற்றை மீட்டதோடு மட்டுமல்லாது பல்லவர்களைக் கும்பகோணத்தில் தோற்கடிக்கவும் செய்தார்.
இம்மன்னரின் கப்பற்படை மிகவும் வலிமைமிக்கதாக இருந்துள்ளது. இவர் கடல்கடந்து சயாம் மற்றும் மலாயா நாடுகளுடன் வணிகத் தொடர்பு கொண்டிருந்ததாக அறியப்படுகிறது.
சமயம்
மூன்றாம் நந்திவர்மன் சைவ சமயத்தை சார்ந்தவராக இருந்தார்.
நந்திக் கலம்பகம் இம்மன்னரை பற்றியது; இவன் போர்ச் செயல்களையும் நகரங்களையும் பிறவற்றையும் விளக்கமாகக் குறிப்பது. இவ்வரசன் 'பல்லவர் கோன்', மல்லை வேந்தன். மயிலை காவலன், காவிரிவளநாடன், எனப் பலபடப் பாராட்டப் பெற்றுள்ளார். இவர் தமிழ்ப் புலவர்களை ஆதரித்தவர் என்று செய்யுள் 104, 107 கூறுகின்றன.
மேற்கோள்கள்
பகுப்பு:பல்லவ அரசர்கள் பகுப்பு:தென்னிந்திய வரலாறு பகுப்பு:இந்திய அரசர்கள்
அசெரோடான்
அசெரோடான் (Acerodon)(கூர்மையான பல்) என்பது டெரோபோடிடே குடும்பத்தில் உள்ள வௌவால்களின் பேரினமாகும். இவை அனைத்தும் தென்கிழக்கு ஆசியாவில் உள்ள காடுகளைப் பூர்வீகமாகக் கொண்டவை. மேலும் இவை அனைத்தும் அச்சுறுத்தலுக்கு உள்ளான சிற்றினங்கள் ஆகும். இவை பழந்திண்ணி வௌவால்களான தெரோபசுடன் நெருங்கிய தொடர்புடையவை.
சிற்றினங்கள்
அசெரோடான் பேரினம்
மேற்கோள்கள்
பகுப்பு:பாலூட்டிப் பேரினங்கள்
வசாகா கடற்கரை, ஒன்ராறியோ
வசாகா கடற்கரை (Wasaga Beach) என்பது சிம்கோ கவுன்ரி, ஒன்ராறியோ, கனடாவில் அமைந்துள்ள ஒரு சிறு நகரம் ஆகும். இங்கேயே உலகின் மிக நீண்ட நன்னீர் கடற்கரை உள்ளது. இது 14 கி.மீ நீளமான வெள்ளை மணல்மிகு கடற்கரை. கோடைகாலத்தில் மக்கள் விரும்பிச் செல்லும் ஒரு சுற்றுலா இடம் ஆகும். ரொறன்ரோவில் இருந்து சுமார் 2 மணி நேரத்தில் இங்கு செல்லலாம்.
வெளி இணைப்புகள்
பகுப்பு:ஒன்ராறியோக் கடற்கரைகள்
சோழமாதேவி சொர்ணபூரீஸ்வரர் கோயில்
சோழமாதேவி சொர்ணபூரீஸ்வரர் கோயில் தமிழ்நாட்டில் அரியலூர் மாவட்டம், சோழமாதேவி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சொர்னபுரீஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொண்டவீடு கோட்டை
கொண்டவீடு கோட்டை இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில் உள்ள கொண்டவீடு என்னும் ஊரில் உள்ள ஒரு பழங்காலக் கோட்டை. மலைக் கோட்டையான இது கடல் மட்டத்தில் இருந்து 1700 அடி (520 மீட்டர்) உயரத்தில் அமைந்துள்ளது. இந்த முதன்மைக் கோட்டையைத் தவிர்த்து இன்னும் இரண்டு சிறிய கோட்டைகள் இதற்கு அண்மையில் காணப்படுகின்றன. இம்மூன்று கோட்டைகளுமே இப்போது அழிபாடுகளாகவே உள்ளன.
கொண்டவீடு கோட்டை புரோலய வேம ரெட்டியால் கட்டப்பட்டது. பின்னர் இது 1328 முதல் 1428 வரை ரெட்டி வம்சத்தினரால் ஆளப்பட்டுவந்தது. 1428ல் ஒரிசாவைச் சேர்ந்த கசபதிகள் இதைக் கைப்பற்றினர். 1458ல் பாமனி இராச்சியத்தைச் சேர்ந்த முசுலிம் ஆட்சியாளர்கள் இக்கோட்டையைச் சூறையாடினர். விசயநகரப் பேரரசர் கிருட்ணதேவராயர் இதை 1516 ஆம் ஆண்டில் கைப்பற்றினார். இக்கோட்டையைக் கைப்பற்றும் நோக்கில் 1531, 1536 ஆகிய ஆண்டுகளில் தாக்குதல் நடத்திய கோல்கொண்டா சுல்தான்கள் 1579இல் சுல்தான் குலி குதுப் சா அதைக் கைப்பற்றி "முர்த்துசாநகர்" எனப் பெயர் மாற்றினார்.
1752ல் இக்கோட்டை பிரெஞ்சுக் குடியேற்றாவாதிகளின் கட்டுப்பாட்டுக்குள் வந்தது. அவர்கள் இதற்கு மேலும் கூடுதலான பாதுகாப்பு ஏற்பாடுகளைச் செய்தனர். 1788ல் இது பிரித்தானியரின் கைக்கு மாறியது எனினும், 19 ஆம் நூற்றாண்டில் அவர்கள் இதைக் கைவிட்டு குண்டூருக்குச் சென்றனர். அதன் பின்னர் இக்கோட்டை அழிந்தது. இன்று இதன் உட்பகுதியில், ஆயுதக் கிடங்குகள், பண்டசாலைகள் உட்படப் பலவிதமான கட்டிடங்களின் அழிபாடுகள் காணப்படுகின்றன.
குறிப்புகள்
பகுப்பு:ஆந்திரப் பிரதேசக் கோட்டைகள் பகுப்பு:குண்டூர் மாவட்டம்
சத்யேந்திர பிரசன்னோ சின்ஹா
'''எஸ். பி. சின்ஹா எனப்படும் சத்யேந்திர பிரசன்னோ சின்ஹா' (Satyendra Prasanno Sinha, 1st Baron Sinha 1863-1928'' ) பிரித்தானிய இந்தியாவின் 'ஆளுநர் செயற்குழு'வின் சட்ட உறுப்பினரான முதல் இந்தியர் என்ற பெருமை பெற்றவர். வங்காள அரசின் சட்ட ஆலோசகராகப் பணியாற்றியவர். இங்கிலாந்து அரசால் 'நைட்' பட்டம் பெற்ற இந்தியர். பிரித்தானிய அரசியலறிஞர்களுக்கே ஆலோசனை சொல்லக்கூடிய இந்தியர் என்ற பெருமை பெற்றவர்.
இளமை
1880 -ல் மகதத்தைச் சேர்ந்த கோவிந்த மோகினி மித்தர் என்பவரைத் திருமணம் செய்து கொண்டார். இருவரும் சதாரன் பிரம்ம சமாஜத்தில் (Sadharan Brahmo Samaj) இணைந்து தொண்டாற்றினர்.
பணிகள்
மிகத்திறமை வாய்ந்த சின்ஹா 1903-ல் வங்காள அரசின் சட்ட ஆலோசகராக (Standing Counsel) நியமிக்கப்பட்டார். ஐந்தாண்டுகளில் தலைமை வழக்குரைஞராக உயர்ந்தார். 1909-ல் கவர்னர் ஜெனரல் செயற்குழுவின் சட்ட உறுப்பினராக நியமிக்க்கப்பட்டார். இந்தியப் பத்திரிக்கைச் சட்டத்தின் மீதான கருத்து வேறுபாடு காரணமாக 1910-ல் அப்பதவியிலிருந்து விலகினார். ஆனால் அரசு இவரை சமாதானப்படுத்திப் பதவியில் நீடிக்கச் செய்தது. 1896 முதல் 1919 வரை இந்திய தேசிய காங்கிரசின் உறுப்பினராகவும் இருந்தார்.
சிறப்பு
1914-ல் இவருக்கு இங்கிலாந்து அரசால் நைட்(Knight) பட்டம் தரப்பட்டது. 1917-ல் முதல் பிரித்தானிய அமைச்சரவையின் ஆலோசனைக் கூடத்தில் கலந்து கொண்டார். முதல் உலகப்போருக்குப் பின்னர் பாரிசில் கூட்டப்பட்ட ஐரோப்பிய அமைதி மாநாட்டில் இந்தியாவின் சார்பாக சின்ஹா கலந்து கொன்டார். அதே ஆண்டில் இந்தியாவிற்கான நாடாளுமன்ற துணைச் செயலாளராக நியமணம் பெற்றர். இப்பதவி வகித்த முதல் இந்தியர் இவரே. 1920-ல் பீகார் மற்றும் ஒரிசா முதல் ஆளுநராகவும் நியமிக்கப்பட்டர். தொடர்ந்து 1925-ல் பிரித்தானிய இந்தியப் பேரரசின் தனி ஆலோசனைக் குழுவின் உறுப்பினராக அவர் நியமிக்கப்பட்டார்.
உசாத்துணை
சிராசுத்தீன், 'இந்திய அரசியலமைப்பு வரலாறு', வெற்றிபதிப்பகம்.
மேற்கோள்கள்
பகுப்பு:1928 இறப்புகள் பகுப்பு:1863 பிறப்புகள் பகுப்பு:இந்திய வழக்கறிஞர்கள் பகுப்பு:இந்திய அரசியல்வாதிகள் பகுப்பு:வங்காள மக்கள் பகுப்பு:மேற்கு வங்காள அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:இருபதாம் நூற்றாண்டு இந்திய அரசியல்வாதிகள்
ஹெர்பர்ட் ஆர்தர் பாப்லி
ஹெர்பர்ட் ஆர்தர் பாப்லி (பிறப்பு c. 1879) ஈரோடு லண்டன் மிஷனின் ஒரு கிறிஸ்தவ மதபோதகர் ஆவார். இவர் திருக்குறள் மொழிபெயர்ப்பாளராகவும், கர்நாடக இசை பாணியில் தமிழ்க் கிறிஸ்தவ இசையை வழங்கும் அவரது திறமைக்காகவும் அறியப்படுகிறார். இவர் அகில இந்திய ஒய்.எம்.சி.ஏ., செயலாளராக பணியாற்றியவர். இவர் இறக்கும் போது, உள்ளூர் ஒய்.எம்.சி.ஏ., தலைவராகவும் குன்னூர் கூட்டுறவு அர்பன் வங்கியின் இயக்குநராகவும் இருந்தார். இவர் 9 மே 1960 அன்று தனது 81-வது வயதில் குன்னூரில் காலமானார்.
படைப்புகள்
கல்கத்தாவிலுள்ள ஹெரிடேஜ் ஆஃப் இந்தியா தொடரின் அப்போதைய பொது ஆசிரியர் ஜே. என். ஃபர்குஹரின் ஆலோசனையின் பேரில், பாப்லி திருக்குறளின் தேர்ந்தெடுத்த சில பகுதிகளை ஆங்கிலத்தில் மொழிபெயர்க்கத் தொடங்கினார். 1931-ஆம் ஆண்டில் ஒய்.எம்.சி.ஏ. பதிப்பகத்தில் தனது இந்தப் படைப்பை வெளியிட்டார். செய்யுள் நடையில் செய்யப்பட்ட தனது மொழிபெயர்ப்பினை "திருவள்ளுவரின் புனிதக் குறள் அல்லது தமிழ் வேதம்" என்ற தலைப்பில் வெளியிட்டார். அறத்துப்பாலிலிருந்து 194 குறள்களும், பொருட்பாலிலிருந்து 135 குறள்களும், இன்பத்துப்பாலிலிருந்து 17 குறள்களுமாக மொத்தம் இந்நூலில் 346 குறட்பாக்களை ஆங்கிலத்தில் மொழிபெயர்த்திருந்தார் பாப்லி. 1958-ஆம் ஆண்டு இந்நூலின் திருத்தப்பட்ட இரண்டாவது பதிப்பு வெளியிடப்பட்டது. இதில் 511 குறட்பாக்கள் மொழிபெயர்க்கப்பட்டிருந்தன. இதில் அறத்துப்பாலிலிருந்து 299 குறள்களும், பொருட்பாலிலிருந்து 190 குறள்களும், இன்பத்துப்பாலிலிருந்து 22 குறள்களும் அடங்கும். இந்த இரண்டாவது பதிப்பு விரிவான அறிமுகப் பகுதியையும், வில்லியம் ஹென்றி ட்ரூ, ஜி. யு. போப், வ. வே. சு. ஐயர், ஆ. சக்கரவர்த்தி ஆகிய மொழிபெயர்ப்பாளர்களை மேற்கோள் காட்டி எழுதப்பட்ட விளக்கக் குறிப்புகளையும், குறளின் பல்வேறு ஐரோப்பிய மொழிபெயர்ப்பு நூல்களின் பட்டியலையும் கொண்டதாகும்.
இவரது மற்ற வெளியீடுகளில் கல்கத்தாவின் ஹெரிடேஜ் ஆஃப் இந்தியா தொடரில் வெளியிடப்பட்ட "தி மியூசிக் ஆஃப் இந்தியா" என்ற படைப்பும் ஒன்றாகும்.
மேலும் பார்க்க
பகுப்பு:தமிழ்-பிறமொழி மொழிபெயர்ப்பாளர்கள் பகுப்பு:தமிழ்-ஆங்கில மொழிபெயர்ப்பாளர்கள் பகுப்பு:திருக்குறள் ஆங்கில மொழிபெயர்ப்பாளர்கள்
கமலேஷ் சர்மா
கமலேஷ் சர்மா (Kamalesh Sharma, 30 செப்டம்பர் 1941) 2008ஆம் ஆண்டிலிருந்து பொதுநலவாய நாடுகளின் தற்போதைய மற்றும் 5ஆவது செயலாளர்-நாயகம் ஆவார். இதற்கு முன்னதாக இலண்டனில் உள்ள இந்திய உயர் ஆணையராக (நாட்டுப் பேராளர்) பொறுப்பிலிருந்துள்ளார்.
இளமையும் கல்வியும்
கமலேஷ் சர்மா புது தில்லியின் பராகம்பா சாலையிலுள்ள மாடர்ன் பள்ளியிலும் செயின்ட். இசுடீபன் கல்லூரியிலும் கிங் கல்லூரி, கேம்பிரிச்சிலும் படித்தவர்.
பணி வாழ்வு
1965இலிருந்து 2001 வரை இந்திய வெளிநாட்டுச் சேவையில் அதிகாரியாகப் பணியாற்றி உள்ளார். தமது அரசுப்பணியிலிருந்து பணி ஓய்வு பெறுவதற்கு முன்னதாக ஐக்கிய நாடுகள் அவையில் ஆகத்து 1997 முதல் மே 2002 வரை இந்தியாவின் நிரந்தரப் பேராளராக பணியாற்றியுள்ளார். 2002 முதல் 2004 வரை ஐ.நா செயலாளர் நாயகத்தின் சிறப்புப் பேராளராகப் கிழக்குத் திமோரில் பணியாற்றி உள்ளார். 2004இல் இந்தியாவின் உயர் ஆணையராகப் பிரித்தானியாவிற்கு நியமிக்கப்பட்டார். அரச பொதுநலவாய சமூகத்தின் உதவித் தலைவராக உள்ளார். சூலை 2009 முதல் குயின்சு பல்கலைக்கழகத்தின் வேந்தராகப் பொறுப்பில் உள்ளார்.
மேற்சான்றுகள்
பகுப்பு:வாழும் நபர்கள் பகுப்பு:1941 பிறப்புகள்
புதுவைப் பல்கலைக்கழகம்
புதுவைப் பல்கலைக்கழகம் இந்திய அரசின் மத்திய பல்கலைக்கழகங்களில் (central university) ஒன்றாகும். 1985ல் நிறுவப்பட்ட இப்பல்கலைக்கழகத்தின் கீழ் 59 கல்லூரிகள் இணைக்கப்பட்டுள்ளன. இதன் கிளை வளாகங்கள் புதுவை, காரைக்கால், அந்தமான் நிக்கோபார் தீவுகள் மற்றும் இலட்சத்தீவுகளில் உள்ளது. இப்பல்கலைக்கழகம் PU என்று பரவலாக அழைக்க படுகிறது. இது 13 இயற்புலன்களை (schools) உடையது. இந்தியக் குடியரசுத் துணைத் தலைவர் இப்பல்கலைக்கழகத்தின் வேந்தராகவும், பேரா.குருமித் சிங் துணைவேந்தராகவும் இருக்கிறார்கள்.
alt=|மையம்|thumb|1033x1033px
ஐந்தாண்டு – ஒருங்கிணைந்த முதுநிலை படிப்புகள்
புதுவை பல்கலை கழகத்தில் வரலாறு, சமூகவியல், அரசியல் அறிவியல், இயற்பியல், வேதியல், புவியியல், கணிதம், புள்ளியியல், கணிப்பொறி அறிவியல் மற்றும் சமூகம்-பொருளாதார நிர்வாகம்-சட்டம், ஆகிய பாட பிரிவுகளில் ஐந்தாண்டு – ஒருங்கிணைந்த முதுநிலை படிப்புகள் வழங்க படுகின்றன.
==புதுவைப் பல்கலைக்கழகப் பண் ==
புதுவைப் பல்கலைக்கழகப் பண், இப்பல்கலைக்கழகத்தின் துணைவேந்தரான பேரா. ஜலீஸ் அக்மெத் காண் தரீனால் ஆங்கிலத்தில் எழுதப்பட்டு, திரு.பழனி பாரதி, பேரா. பாலசுப்பிரமணியன் மற்றும் பேரா. குணசேகரன் என்பவர்களால் தமிழ் வடிவம் கொடுக்கப்பட்டது. இதன் இசையமைப்பாளர் திரு. ஆர். பரத்வாஜ் ஆவார். மின்னணு தொடர்புத்துறை இயற்புலத்தால் (Center for Electronic Media) காணொளி வடிவில் வெளியிடப்பட்டது.
தமசோமா ஜோதிர்கமய தமசோமா ஜோதிர்கமய
புதுவை புதுவை புதுவையே போற்றுவோம் புதுவை பல்கலைக் கழகமே உனை வாழ்த்துவோம்
வங்கக் கடலலை தாலாட்டும் ஞானச் சூரியன் உதிக்குமிடம் இது எங்கள் புதுநெறி காட்டும் உலகம் எந்நாளும் அறிவுத் தேடல் தொடரும் அறிவூற்றைப் பொழியும் ஆசிரியர் - அதில் தினமும் நனையும் மாணவர்கள் இதிலன்றோ புதுவைப் பல்கலைக் கழகம்
அறிவின் தாகம் தணியும் சோலை அகிலம் போற்றும் கல்விச் சாலை மனித வளமே என்றும் உயர புனித சேவை தொடருதே
பாரதித் தமிழால் நனைத்த இடம் - எங்கள் பாரதிதாசன் விளைந்த நிலம் அரவிந்தர் ஆசிகள் பெற்றதுடன் அகில உலகிற்கு ஒளிர்விடும் இனிய தளம் அறிவிச் சுடரொளி நெஞ்சில் எழ யாதும் ஊரே யாவரும் கேளிர் மாண்பினை உரைக்கும் மக்கள் அரங்கம்
ஆ அ ஆ அ ஆ........(2) இதிலன்றோ புதுவைப் பல்கலைக் கழகம்
பல்கலைக் கழகம் என்றும் வளர்ந்திட நாமும் வழிபடுவோம் - கல்விச் சேவைகள் யாவும் காலமும் தொடர்ந்திட நாளும் வேண்டுவோம்
புதுவையே புதுமையே போற்றிடும் பல்கலைக் கழகமே என்றும் வாழ்கவே ! வாழ்கவே ! வாழ்கவே ! வாழ்கவே !
புதுவை புதுவை புதுவையே போற்றுவோம் புதுவை பல்கலைக் கழகமே உனை வாழ்த்துவோம் (2)
மேற்கோள்கள்
பகுப்பு:இந்திய பல்கலைக்கழகங்கள் பகுப்பு:புதுச்சேரியில் கல்வி பகுப்பு:இந்திய நடுவண் பல்கலைக்கழகங்கள்
ஐக்கிய அமெரிக்காவின் வேளாண் உதவித்தொகை
ஐக்கிய அமெரிக்க விவசாயிகள் மிகக் குறைந்த மனித வளத்தோடு கூரிய உற்பத்தியைத் பெற்றாலும், ஒப்பீட்டளவில் இந்தியா, சீனா, ஆப்பிரிக்கா போன்ற வளர்ச்சி அடைந்துவரும் நாடுகளின் கூடிய மனித வள உற்பத்தி தொகையுடன் போட்டியிடுவது கடினமே. இன்று 2% (~6 மில்லியன்) அமெரிக்கர்கள் வேளான் துறையில் ஈடுபட்டிருந்தாலும், அமெரிக்காவில் இவர்களது அரசியல், பண்பாட்டு செல்வாக்கு பெருதானது. இதை 60% (~679 மில்லியன்)செல்வாக்கு குறைந்த இந்திய விவசாயிகளோடு ஒப்பிடலாம். அமெரிக்க விவசாயிகள் உற்பத்தி செய்யும் பயிரையும் தொகையையும் பொறுத்து அவர்களுக்கு விலை உத்தரவாதத்தையும் தொழில்நுட்ப உதவிகளையும் அமெரிக்க அரசு செய்கிறது. இதுவே ஐக்கிய அமெரிக்காவின் வேளாண் உதவித்தொகை எனப்படுகிறது. 2004 ஆம் ஆண்டு 8022 அமெரிக்க டாலர்கள் இவ்வாறு உதவித் தொகையாக அமெரிக்க விவசாயிகளுக்கு வழங்கப்பட்டது.
உதவித் தொகையும் திறந்த சந்தைக் கொள்கை முரண்பாடும்
திறந்த சந்தைப் படி விவசாயிகள் உலகச் சந்தையுடன் போட்டி போட்டிருக்க வேண்டும். அப்படி நடந்திருந்தால் குறைந்த விலைக்கு உற்பத்தி செய்ய கூடிய வளர்ச்சியடைந்த நாட்டு விவசாயிகள் பலன் பெற்று இருப்பார்கள். ஆனால் அவ்வாறு செய்யாமல், உற்பத்தி தொகையை அரசின் உதவித் தொகைமூலம் கட்டுப்படுத்தி உணவுப் பொருட்களின் விலையை அமெரிக்க அரசு தீர்மானிக்க தக்கவாறு தற்போதைய ஏற்பாடு அமைந்திருக்கிறது. இது அமெரிக்கா பெரிதும் முன்னிறுத்து திறந்த சந்தை கொள்கைக்கு நேர் எதிரானது.
இவற்றையும் பாக்க
பகுப்பு:ஐக்கிய அமெரிக்க பொருளாதாரம்
மீக்காத்
மிக்காத் (Mīqāt, (ميقات "ஒரு குறிப்பிட்ட இடம்" எனப் பொருள்) எனப்படுவது ஹஜ் அல்லது உம்றா எனப்படும் புனிதப் பயணமாக மக்கா செல்லும் புனிதப் பயணிகள் இஹ்றாம் (புனிதப் பயணிகள் ஆடை) அணிய வேண்டிய ஒரு குறிப்பிட்ட எல்லையாகும். மக்காவை வந்தடைய ஐந்து இடங்களை முகம்மது நபி குறித்துள்ளார். இந்தியா மற்றும் தூரகிழக்கு நாடுகளில் இருந்து வரும் பயணிகளின் வசதிக்காக ஆறாவது இடம் பின்னர் ஏற்படுத்தப்பட்டது.
இஹ்றாம் இல்லாமல் இவ்விடங்களைத் தாண்ட எவரும் அனுமதிக்கப்படுவதில்லை.
மேற்கோள்கள்
பகுப்பு:மக்கா பகுப்பு:ஹஜ்
சிவலிங்கா (திரைப்படம்)
சிவலிங்கா (shivalinga) என்பது திகில்,சிரிப்பு தமிழ் (திரைப்படம்) ஆகும். இதனை இயக்கியவர் பி. வாசு ஆவார். மேலும் ராகவா லாரன்ஸ், ரித்திகா சிங், சக்தி வாசு ஆகியோர் முக்கிய கதாப்பாத்திரங்களில் நடித்துள்ளனர். இந்தத் திரைப்படமானது பி வாசு கன்னட மொழியில் இயக்கிய சிவலிங்கா திரைப்படத்தின் மொழிமாற்றம் (ரீமேக்) ஆகும்.இந்தத் திரைப்படம் சூலை, 2016 ஆம் ஆண்டில் தொடங்கப்பட்டது. இதன் இறுதிக் காட்சியானது பி வாசு 1999 ஆம் ஆண்டு இயக்கிய மலபார் போலீசின் இறுதிக் காட்சியைப் போன்று உள்ளதாக கருத்து எழுந்தது. இத் திரைப்படம் இந்தியில் காஞ்சனா ரிட்டர்ன்ஸ் என்ற பெயரில் வெளியானது.
கதைச் சுருக்கம்
ரஹீம் தன்னுடைய சாரா (புறா) உடன் ரயிலில் பயணம் செய்கின்றான். அந்த சமயத்தில் ஒரு கண்பார்வை அற்றவர் அதே ரயிலில் ஏற முற்படுகிறார். அவருக்கு ரஹீம் உதவி செய்கிறார். ஆனால் அவர் உண்மையான குருடன் அல்ல. அவன் ரஹீமை அந்த ரயிலிலிருந்து தூக்கி எறிந்து கொலை செய்கிறான். ஆனால் இது தற்கொலை என பதிவு செய்யப்படுகிறது. ரஹீமுக்கு நிச்சயிக்கப்பட்ட பெண் சங்கீதா இது தற்கொலை இல்லை என நினைக்கிறார். அன்றைய தினம் இரவே ரஹீம் இவருடைய கனவில்தோன்றி தான் கொலைசெய்யப்பட்டுள்ளதாக கூறுகிறான். எனவே சங்கீதாவின் வேண்டுகோளுக்கிணங்க இந்த வழக்கானது சி ஐ டி க்கு செல்கிறது.
தயாரிப்பு
கன்னட மொழியில் பி. வாசுவின் இயக்கத்தில் வெளியான சிவலிங்கா வெற்றிபெற்றதைத் தொடர்ந்து, தமிழிலும் ரீமேக் செய்தார். சந்திரமுகி (திரைப்படம்) போன்றே ஒரு படத்தை எடுப்பதற்காக அதில் முக்கியக் கதாப்பாத்திரத்தில் நடிக்க ரசினிகாந்த்திடம் கேட்டுக்கொண்டார். பிறகு அந்தப் படத்தில் நடிப்பதற்காக அஜித் குமாரிடம் கேட்டதாகத் தகவல் உள்ளது. மார்ச், 2016 ஆம் ஆண்டில் ராகவா லாரன்ஸ் நடிக்க ஒப்புக் கொண்டார். பிறகு வடிவேலு நடிப்பதற்கு ஒப்புக்கொண்டார். பெண் கதாப்பாத்திரத்தில் நடிப்பதற்காக அனுசுக்கா செட்டி மற்றும்ஹன்சிகா மோட்வானியிடம் கேட்டனர். அவர்கள் மறுக்கவே ரித்திகா சிங்கை ஒப்பந்தம் செய்தனர். தனது மகன் சக்தியை முக்கியக் கதாப்பாத்திரத்தில் (ரஹீம்) நடிக்க வைத்தார். கன்னட திரைப்படத்தை விட தமிழ் திரைப்ப்டத்தில் தன்னுடைய கதாப்பாத்திரம் முக்கியம் வாய்ந்ததாக உள்ளது என சக்தி கூறியுள்ளார்.
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பி. வாசு இயக்கிய தமிழ்த் திரைப்படங்கள்
அரசாங்கத்தினால் நலச் செலவு செலுத்துதல் அடிப்படையில் நாடுகளின் பட்டியல்
இது ஒரு அரசாங்கத்தினால் நலச் செலவு செலுத்துதல் அடிப்படையில் நாடுகளின் பட்டியல் ஆகும். இத்தரவு உலக சுகாதார அமைப்பு பிரசுரித்த 2010 ஆம் ஆண்டிற்கான அறிக்கையில் இருந்து பெறப்பட்டதாகும்.
உசாத்துணை
பகுப்பு:நாடுகள் வாரியாக உடல்நலம்
சுரேசு தத்தா
சுரேசு தத்தா (Suresh Dutta) என்பவர் ஓர் இந்திய பொம்மலாட்ட கலைஞராவார். நாடக ஆளுமையான இவர் 1973 ஆம் ஆண்டு கொல்கத்தா பொம்மலாட்ட நாடகக் குழுவை நிறுவினார். பிரித்தானிய இந்தியாவின் பிரிக்கப்படாத வங்காளத்திலிருந்த பரித்பூர் நகரில் தத்தா பிறந்தார். யாத்ரா என்ற நாட்டுப்புற நாடகக்கலை முன்னோடி பானி பூசனிடம் நாடகக் கலை மற்றும் பாலகிருட்டிண மேனனிடம் கதகளி பயிற்சிகளைப் பெற்றார். புகழ்பெற்ற இசைமேதை உதயசங்கரிடம் கூட்டிணைவு பாணி நடன வகை நடனமாடவும் கற்றுக் கொண்டார். உருசிய பொம்மலாட்ட மேதை செர்கே ஒப்ராசுட்சோவிடம் பொம்மலாட்டம் கற்பதற்கு 1962 ஆம் ஆண்டு உருசியாவிற்குச் செல்வதற்கு முன்பு பரதநாட்டியம் மற்றும் மணிப்பூரி ஆகியவற்றையும் கற்றுக்கொண்டார்.
1963 ஆம் ஆண்டு இந்தியா திரும்பிய தத்தா பாலகிருட்டிண மேனனின் உத்தரவின் பேரில், குழந்தைகள் நடன அரங்கில் உதவி நடன இயக்குநராக சேர்ந்தார். இங்கு ஆடை அலங்கார  வடிவமைப்பில் ஈடுபட்டார். பத்தாண்டுகளுக்குப் பின்னர் தத்தா மனைவி தேவி மற்றும் ஒத்த எண்ணங்கொண்ட கலைஞர்கள் சிலருடன் சேர்ந்து தனது சொந்த பொம்மலாட்ட நாடகக் குழுவான கொல்கத்தா பொம்மலாட்ட நாடகக் குழுவைத் தொடங்கினார். அலாதின் நாடகத்துடன் தொடங்கிய இந்த குழு தொடர்ந்து இராமாயணம், சீதா, குலாபோ ஆர் சிட்டாபோ மற்றும் நோட்டுன் இயீபன் உள்ளிட்ட 3,000 நிகழ்ச்சிகளை நடத்தியது. தத்தாவிற்கு 1987 ஆம் ஆண்டு சங்கீத நாடக அகாடமி விருது வழங்கப்பட்டது. பொம்மலாட்டத்திற்கான பங்களிப்புகளுக்காக இந்திய அரசு 2009 ஆம் ஆண்டில் நான்காவது மிக உயர்ந்த குடிமக்கள் விருதான பத்மசிறீ விருதை சுரேசு தத்தாவிற்கு வழங்கி சிறப்பித்தது.
புற இணைப்புகள்
பகுப்பு:வாழும் நபர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:மேற்கு வங்காள நபர்கள் பகுப்பு:சங்கீத நாடக அகாதமி விருது பெற்றவர்கள்
அக்னிவேஷ்
அக்னிவேஷ் (Agnivesh), பிரபலமாக சுவாமி அக்னிவேஷ் ( பிறப்பு 21 செப்டம்பர் 1939 -11 செப்டம்பர் 2020 ) என அறியப்படுபவர் இந்திய அரசியல்வாதி மற்றும் அரியானா மாநில முன்னாள் சட்டமன்ற உறுப்பினர், ஆரிய சமாஜ அறிஞர் மற்றும் சமூக செயற்பாட்டாளர் ஆவார். 1981இல் நிறுவப்பட்ட கொத்தடிமைத் தொழிலாளர் விடுதலை முன்னணி மூலம் கொத்தடிமைத் தொழிலாளர் முறையை எதிர்த்துப் போராடியதற்காக இவர் நன்கு அறியப்படுகிறார். 1875 ஆம் ஆண்டு சுவாமி தயானந்த சரஸ்வதியால் நிறுவப்பட்ட ஆரிய சமாஜ இயக்க உலக மன்றத்தின் தலைவராக (2004-2014) இருந்தார். மேலும் 1994 முதல் 2004 வரை ஐக்கிய நாடுகள் அவையின் அடிமைத்தனத்திற்கு எதிரான தன்னார்வ அறக்கட்டளை நிதியத்தின் தலைவராக பணியாற்றினார்.
அரசியல்
1970 ஆம் ஆண்டு அக்னிவேஷ் ஆரிய சமாஜத்தின் கொள்கைகளை அடிப்படை சித்தாந்தமாக கொண்டு ஆர்யா சபா என்ற அரசியல் கட்சியை நிறுவினார்.
1977 ஆம் ஆண்டு அரியானா சட்டமன்ற உறுப்பினராக தேர்ந்தெடுக்கப்பட்டு, 1979 இல் கல்வி அமைச்சராக பணியாற்றினார். 1981 இல், அமைச்சராக இருந்த போது, கொத்தடிமைத் தோழிலாளர் விடுதலை முன்னணியை நிறுவினார், இது இந்தியாவில் கொத்தடிமைத் தொழிலாளர்களின் பிரச்சினைகளுக்காக தொடர்ந்து குரலெழுப்பி வருகிறது, குறிப்பாக தில்லி மற்றும் அதன் சுற்றுப்புறங்களில் இது செயல்பட்டு வருகிறது. இவர் இந்த அமைப்பின் தலைவராக இவர் உள்ளார். அமைச்சரவையை விட்டு வெளியேறியபின், அவர் இருமுறை கைது செய்யப்பட்டார். கொலைக் குற்றச்சாட்டின்பேரில் 14 மாதங்கள் சிறைதண்டனை அனுபவித்தார். பின்னர் அவர் அதில் விடுவிக்கப்பட்டார்.
2011 மார்ச்சில், மாவோயிச படையானது சத்தீஸ்கர் பாதுகாப்பு மற்றும் காவல்துறை படையினரில் மூன்று பேரைக் கொன்றது; அதைத் தொடர்ந்து, பாதுகாப்பு படையினர் மாவோவிய கிராமத்தைச் சேர்ந்தவர்கள் மீது தாக்குதல் நடத்தினர். சுவாமி அக்னிவேசும் அவரது அமைப்பினரும் பாதிக்கப்பட்ட கிராமக் குடும்பங்களுக்கு நிவாரண உதவிகள் வழங்க முயன்ற போது, அவர்களைத் தடுக்கும் விதமாக மாவோயிஸ்டுகள் பாதுகாப்பு படையினர் பலரின் இறப்புக்கு காரணமானவர்கள் என்று கூறி அவர்களது மகிழுந்துகளை ஒரு பெரிய ஆர்பாட்டக் குழுவானது கற்களை வீசி தாக்கியது.
2011 ஆகத்து மாதம் இந்தியாவில் ஊழல் எதிர்ப்பு ஆர்ப்பாட்டங்களில் சுவாமி அக்னிவேஷ் கலந்துகொண்டார். இந்த இயக்கத்தில் அன்னா குழுவில் முக்கியஸ்தராக இடம் பெற்றிருந்த அக்னிவேஷ். பின்னர் கருத்து வேறுபாடு காரணமாக அக்குழுவில் இருந்து வெளியேறினார்.
பாஜகயினரின் தாக்குதல்
புரி ஜெகன்னாதர் கோயிலில் வழிபட இந்துக்கள் அல்லாதோருக்கும் அனுமதி தரவேண்டும் என்று சுவாமி அக்னிவேஷ் கூறியதால் இவரை இந்துக்களின் எதிரி என்று இந்துத்துவ அமைப்பினர் விமர்சனம் செய்தனர். இந்திலையில் 2018 சூலை 17 அன்று ஜார்க்கண்ட் தலைநகர் ராஞ்சியிலிருந்து 360 கிலோமீட்டர் தொலைவில் அமைந்துள்ளது பாக்கூரின், லிட்புரா பகுதியில் நடைபெற்ற நிகழ்ச்சியில் கலந்துகொள்ள சுவாமி அக்னிவேஷ் வந்தார். அப்போது பாஜக யுவ மோர்ச்சா (பிஜேஒய்எம்) பிரிவினர் இவரை தாக்கி உதைத்தனர்.
அசாம் துடுப்பாட்ட அணி
அசாம் துடுப்பாட்ட அணி (The assam cricket team ) என்பது அசாம் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணி ஆகும். இதனை அசாம் துடுப்பாட்டக் கட்டுப்பாட்டு வாரியம் இதனை வழிநடத்துகிறது. இந்த அணி ரஞ்சிக் கோப்பை, விஜய் அசாரே கோப்பை, சைஅயது முஷ்டாக் அலி ஆகிய தொடர்களில் விளையாடி வருகிறது.
வரலாறு
1948-49 ஆம் ஆண்டில் நடைபெற்ற ரஞ்சிக் கோப்பைத் தொடரில் இந்த அணி அரிமுகமானது. அந்தப் போட்டியில் ரூபர்ட் கெட்டில் தலைவராக இருந்தார். 1951-52இல் நடைபெற்ற தொடரில் முத்ல்முறையாக வெற்றி பெற்றது. அந்தப் போட்டியில் அணித் தலைவர் பீட்டர் புல்லக் 103 ஓட்டங்கள் எடுத்து ஒரிசா அணிக்கு எதிராக வெற்றி பெற உதவினார்.
வெளியிணைப்புகள்
பகுப்பு:துடுப்பாட்ட அணிகள் பகுப்பு:அசாம் பகுப்பு:இந்திய முதல் தரத் துடுப்பாட்ட அணிகள்
நேமம் சட்டமன்றத் தொகுதி
நேமம் சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது திருவனந்தபுரம் மாவட்டத்தில் உள்ளது. திருவனந்தபுரம் வட்டத்தில் உள்ள திருவனந்தபுரம் நகராட்சியின் 37 முதல் 39 வரையும், 48 முதல் 58 வரையும், 61 முதல் 68 வரையும் உள்ள வார்டுகளைக் கொண்டது. 2006-ஆம் ஆண்டு முதல், என்.சக்தன் என்பவர் நேமம் தொகுதியின் சட்டமன்ற உறுப்பினராக உள்ளார்.
சான்றுகள்
பகுப்பு:கேரள சட்டமன்றத் தொகுதிகள்
சோழவரம் அஞ்சல் கக்கியாத்தம்மன் கோயில்
சோழவரம் அஞ்சல் கக்கியாத்தம்மன் கோயில் தமிழ்நாட்டில் திருவள்ளூர் மாவட்டம், சோழவரம் அஞ்சல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காக்கியாத்தம்மன் சன்னதியும், கணபதி, நாகலிங்கம், கன்னிமார்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சொட்டு நீர்ப்பாசனம்
thumb|right|380px|சொட்டு நீர்ப் பாசன முறையின் வடிவமைப்பு. நீரேற்றி, முதன்மைக்குழாய், விடுகுழாய் அல்லது உமிழி, வடிகட்டிகள், ஒருபோக்கி (valve) முதலிய அமைப்புகளும் படத்தில் காட்டப்பட்டுள்ளன thumb|right|280px|சொட்டுநீர் உமிழி சொட்டு நீர்ப் பாசனம் அல்லது நுண்ணீர்ப் பாசனம் (Drip irrigation system) என்பது முதன்மை குழாய், துணைக் குழாய்கள், மற்றும் பக்கவாட்டுக் குழாய்கள் ஆகிய அமைப்புகள் வாயிலாக பயிர்களுக்கு தேவையான நீரை, துளித்துளியாக மண்ணின் மேற்பரப்பிலோ அல்லது, பயிர்களின் வேர்ப்பகுதியில் நேரடியாகவோ வழங்கும் ஒரு மேம்பட்ட நீர்ப்பராமரிப்பு முறையாகும். ஓவ்வொரு விடுகுழாய் அல்லது உமிழி மற்றும் புழைவாய், பயிர்களுக்கு தேவையான நீர், ஊட்டச்சத்து மற்றும் வளர்ச்சிக்குத் தேவைப்படும் பொருள்களை, பயிர்களின் வேர்ப் பகுதியில், நேராக அளந்து அளிக்கிறது. நீராதாரம் குறைந்து வந்தாலும், சாகுபடி நிலப்பரப்பு குறைந்து வந்தாலும் வாழும் மக்களுக்கு உணவு அளிக்க விளைச்சல் (உற்பத்தித்) திறனை அதிகரித்து தரமான உணவு விளைவிப்பைப் பெருக்க வேண்டிய நிலை ஏற்பட்டுள்ளது. எனவே, கிடைக்கும் நீரைக் கொண்டு வேளாண்மையை நீடித்த நிலையான வருவாய் பெற வேண்டிய அவசியமான நிலையில் பயிர்த்தொழிலாளர்கள் (உழவர்கள்) உள்ளனர். இதனைக் கருத்தில் கொண்டு துளி நீரையும் வீணாக்காது உணவு உற்பத்திக்குப் பயன்படுத்த உருவாக்கப்பட்ட திட்டமே நுண்ணீர்ப் பாசனத் திட்டமாகும் (சொட்டு நீர்ப் பாசனத் திட்டம்). உமிழி வழியாக நீர் மற்றும் ஊட்டச்சத்தானது, வேர் பகுதியில் இருக்கும் மண்ணில், புவி ஈர்ப்பு மற்றும் நுண்புழை ஆற்றல் மூலம் உள்ளே செல்கிறது. நீர் மற்றும் ஊட்டச்சத்தை எடுத்துக்கொண்ட உடனேயே, பயிர் நீர் நெருக்கடியிலிருந்து தவிர்க்கப்பட்டு, தரம் மேம்பட்டு போதுமான வளர்ச்சி மற்றும் அதிக மகசூல் கிடைக்க வழிவகுக்கிறது.
சொட்டு நீர்ப் பாசன முறைகள்
இதில் இரண்டாவதாக சொல்லப்பட்ட முறை 'கீழ்மட்ட சொட்டு நீர்ப்பாசனம்' (Sub surface Drip Irrigation, SDI) எனப்படும். இம்முறை மூலம், களை எடுக்கும் போதும், அறுவடை செய்யும் போதும் குழாய்களுக்கு எந்த சேதமும் இல்லாமல் பாதுகாத்துக்கொள்ள முடியும்.
நில அமைப்பு
தண்ணீரை தேக்கி வைக்க முடியாத மணல் பரப்புகளில் நீர்ப் பாசனம் அதிக அளவில் தேவைப்படும். அப்படிப்பட்ட நிலங்களில் சொட்டு நீர்ப் பாசனம் பேருதவியாக அமையும். மேலும் மலைச்சார்ந்த பகுதிகளில் தண்ணீர் வழிந்தோடுவது அதிகமாக இருப்பதனால், அப்படியான இடங்களில் சொட்டு நீர்ப் பாசனத்தின் மூலம் நீர் குறைவாகவும், கூடிய ஆற்றலுடனும் பயன்படுத்தப்படுவதனால் நீர் வீணாவது குறைக்கப்படும்.
காற்று வீச்சு
அதிக வேகத்தில் காற்று வீசும் பொழுது தெளிப்பு நீர்ப் பாசனத்தின் (Sprinkler irrigation) மூலம் தண்ணீர் செலுத்துவது முடியாத காரியம். அப்படிப்பட்ட இடங்களில் சொட்டு நீர்ப் பாசனம் நீரை அதிக வினைத்திறனுடன் பயன்படுத்த மிகவும் உதவியாக இருக்கும்.
தண்ணீரின் அளவு
கிடைக்கும் தண்ணீரின் அளவு குறைவாக உள்ள இடங்களில் சொட்டு நீர்ப் பாசனம் உதவியாக இருக்கும்.
விளைவிக்கப்படும் பயிர்
பொதுவாகவே சொட்டு நீர்ப் பாசனம் செய்ய ஆரம்பச்செலவு அதிமாக ஆவதால் இது பெரும்பாலும் பழ மரங்கள் உள்ள தோட்டங்கள் போன்ற அதிக வருவாய் ஈட்டும் பயிர் நிலங்களில் மட்டுமே உபயோகிக்கப் படுகிறது. இப்படிப்பட்ட சூழல்கள் நிலவக்கூடிய இடங்களில் சொட்டு நீர்ப் பாசனம் அதற்கே உரிய சிறப்பம்சங்கள் மூலம் முன்னிலையில் இருக்கிறது.
வடிக்கும் பகுதி
• பெரிய மண் துகள்களை வடிக்க மணல் வடிப்பான் பயன்படுத்தப்படுகிறது. • நுண்ணிய துகள்களை வடிக்க சல்லடை வடிப்பான் (120 மைக்ரான்) பயன்படுத்தப்படுகிறது
அழுத்த மானி
• இது செலுத்தப்படும் தண்ணீரின் அழுத்தத்தை மாற்றிக்கொள்ள உபயோகமாகிறது.
சொட்டு நீர்ப் பாசனத்தின் பயன்கள்
சொட்டு நீர் பாசன அமைப்பின் மூலம் நீரில் கரையக்கூடிய உரங்களை துல்லியமாக இட்டு உரமேலாண்மையை மேற்கொள்ள இயலும். நீர் சிக்கனம் குறைந்த களைகள் சீரான காற்றோட்டம் மலர் மற்றும் காய்கள் உதிராமை, மண்ணின் மேற்பரப்பு வறண்டு இருப்பதால் குறைந்த பூச்சி, பூசண தாக்குதல் மண் 60 சத ஈரப்பதம் 40 சத காற்றோட்டம் பெற்றிருப்பதால் அபரிமிதமான வேர் வளர்ச்சி பரவல் பாசன முறையில் பாசனம் மேற்கொள்ளும் போது ஏற்படும் நீரிழப்பு தவிர்க்கப்படுவதால் 40-60 சத நீர் சேமிக்கப்படுகிறது.
பிரச்சனைகளுக்கான தீர்வு
•மழைக்காலங்களில் பாசி அதிகமாகப் படியும் என்பதால், இரண்டு வாரங்களுக்கு ஒரு முறை "குளோரின்" செலுத்தப்பட வேண்டும். •மேலும் கால்சியம் கார்பனேட் அடைப்பு ஏற்படும்போது, அதனை நீக்க ஹைட்ரோகுளோரிக் அமிலம் பைப்புகளில் செலுத்தப்பட வேண்டும்.
பாசன முறைகளோடு ஓர் ஒப்பீடு
•கீழே கொடுக்கப்பட்டுள்ள அட்டவணையில் இரு வகைப் பாசனங்களில் பயிருக்குத் தேவைப்படும் தண்ணீரின் அளவும், சொட்டு நீர்ப் பாசனத்தால் மீதப்படும் தண்ணீரின் அளவும் காட்டப்பட்டுள்ளது. அத்துடன்	சொட்டு நீர்ப் பாசனம் செய்ய ஒரு ஹெக்டருக்கு ஆகும் செலவு போன்ற விவரமும் கொடுக்கப்பட்டுள்ளது.
இந்திய அரசு மானியம்
சொட்டு நீர்ப் பாசனம் அமைத்திட ஆகும் மொத்தச் செலவுத் தொகையில் 65% இந்திய அரசு விவசாயிகளுக்கு மானியமாக வழங்குகிறது. சொட்டு நீர்ப் பாசனம் செய்ய ஆகும் ஆரம்பச் செலவில் மானியமாக ரூ.40,000 / ஹெ.ஏ. அரசிடம் இருந்து அளிக்கப்படுகிறது. இது தவிர விதை, நீரில் கரையும் உரங்களுக்காக ரூ.25,000 / ஹெ.ஏ வழங்கப்படுகிறது.
பழப் பயிர்கள், காய்கறிகள், பூக்கள், தென்னை, கரும்பு ஆகிய பயிர்களில் நுண்ணீர்ப் பாசனம் அமைக்க மானியம் வழங்கப்படுகிறது. ஓர் உழவர் குடும்பத்துக்கு அதிக அளவாக 5 எக்டேர் வரை மானியம் வழங்கப்படுகிறது. சொட்டு நீர்ப் பாசனம் அமைக்க விருப்பமுள்ள விவசாயிகள் தங்கள் நிலத்தின் சிட்டா, அடங்கல், வரைபடம், ரேஷன் கார்டு நகல், மண், நீர் பரிசோதனை முடிவறிக்கை மற்றும் நிறுவன விலைப்புள்ளியுடன் சம்பந்தப்பட்ட வட்டார தோட்டக் கலை உதவி போன்றவற்றுடன், இயக்குநர் அலுவலகத்தில் விண்ணப்பிக்க வேண்டும்.
மேற்கோள்கள்
பகுப்பு:நீர்ப்பாசனம் பகுப்பு:குளங்கள் பகுப்பு:இசுரேலியக் கண்டுபிடிப்புகள்
ஆம்பக்குடி ஊராட்சி
ஆம்பக்குடி ஊராட்சி (Ambakkudi Gram Panchayat), தமிழ்நாட்டின் சிவகங்கை மாவட்டத்தில் உள்ள சக்கோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3148 ஆகும். இவர்களில் பெண்கள் 1577 பேரும் ஆண்கள் 1571 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நகர வாழ்வியல்
இன்று பெரும்பான்மை (50% மேற்பட்ட) உலக மக்கள் நகரங்களிலேயே வாழ்கின்றனர். இந்தியாவில் அதிகபடியாக தமிழ்நாட்டில் 47% மக்கள் நகரங்களில் வாழ்கின்றனர். இந்தத் தொகை அன்றாடம் உயர்ந்து கொண்டே செல்கிறது.
நகரங்கள் வெறும் கட்டிடங்களால் ஆன இடங்கள் மட்டுமல்ல, அவை மனித உறவுகளை பண்பாட்டை நுட்பத்தை ஏதுவாக்கும் வெளிப்படுத்தும் வாழ்விடங்கள். கிராமத்துடன் ஒப்பிடும் பொழுது நகரங்கள் வேறான ஒரு வாழ்வியல் தோரணத்தை ஏற்படுத்துகின்றன. வெவ்வேறு நகரங்களுக்கிடையே இருக்கும் ஒற்றுமை ஒரே நாட்டில் இருக்கும் இடங்களை அல்லது நகரங்களை விட கூடியதாக இருக்கலாம். நகர மனிதனின் பண்பும் வேகமும் வேட்கையும் கிராமத்து மனிதர்களில் இருந்து சிறிது வேறுபட்டும் அமைகின்றன. இன்றைய போக்குவரத்து தொடர்பாடல் தொழில்நுட்பம் இந்த வேறுபாடுகளை குறைத்து இவை இன்னும் இருக்கவே செய்கின்றன. இத்தகைய வாழ்வியல் அம்சங்களை நகர வாழ்வியல் (urban living) என்ற இந்தக் கட்டுரை விவரிக்கும்.
மேற்கோள்கள்
பகுப்பு:நகரவியல்
என் புருசன் குழந்தை மாதிரி (திரைப்படம்)
என் புருசன் குழந்தை மாதிரி என்பது 2001 ஆவது ஆண்டில் எஸ். பி. இராஜ்குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். லிவிங்ஸ்டன், தேவயானி, விந்தியா, வடிவேலு ஆகியோர் முன்னணி கதாபாத்திரத்தில் நடித்த இத்திரைப்படத்திற்கு தேவா இசையமைத்திருந்தார். 2001 ஆம் ஆண்டில் வெளிவந்த இத்திரைப்படம் ஒரு சிறந்த பொழுதுபோக்கு திரைப்படமாக அமைந்தது. இத்திரைப்படம் சிவாஜி, மீரா ஜாஸ்மின், சங்கீதா ஆகியோரின் நடிப்பில் மா அயநா சண்டி பில்லாடு எனும் பெயரில் தெலுங்கில் மறுஆக்கம் செய்யப் பட்டது.
கதைச்சுருக்கம்
முருகேசன் (லிவிங்ஸ்டன்), தனது மாமன் மகளான மகேஸ்வரியையே (தேவயானி) தனது உலகமென நினைத்து வாழ்கிறார். அவருடைய காதலுக்கு மகேஷ்வரியும் சம்மதம் தரவே இருவருக்கும் திருமணம் நடக்கிறது. இந்நிலையில் சாந்தமூர்த்தியிடம் நடனக் கலைஞரான சிந்தாமணி (விந்தியா) மாட்டிக் கொள்ளும் போது அவரை முருகேசன் காப்பாற்றி தனது தோட்டத்தில் தங்க வைக்கிறார். எதிர்பாராத விதமாக சிந்தாமணி கர்ப்பமாக முருகேசன் காரணமாகிறார். இதே நேரத்தில் முருகேசனின் மனைவியான மகேஷ்வரியும் கர்ப்பமாகிறார். இந்த பிரச்சனைகளை எப்படி சமாளிக்கிறார் என்பதே இப்படத்தின் இறுதிக் காட்சியாகும்.
பாடல்கள்
இப்படத்திற்கு தேவா இசையமைத்திருந்தார்.
மேற்கோள்கள்
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:தேவயானி நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள்
அப்பே (கிண்ணக்குழி)
அப்பே பள்ளம் (Abbe crater) என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில் பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. மேலும், இது எச்சு பள்ளத்திற்கு தெற்காக மிக அருகிலும், பெருஞ்சுவர் படுகை கொண்டுள்ள புவான்கரே பள்ளத்திற்கு கிழக்கிலும் இருப்பதாக அடையாளம் காணப்படுகிறது. இதைக் கண்டுபிடித்த செருமன் இயற்பியலாளர் எர்னசுடு அப்பே பெயரே இப்பள்ளத்திற்கு வைக்கப்பட்டுள்ளது.
அப்பே பள்ளத்தின் வெளிப்புறச் சுவர் சற்றே அரிக்கப்பட்டு வடமேற்கு மற்றும் தென்மேற்கு உச்சி விளிம்புகளின் குறுக்காக எரிமலை வாய் போன்ற சிறிய பள்ளங்கள் காணப்படுகின்றன. வெளிப்புறச் சுவருடன் ஒப்பிடுகையில் உட்புறத்தரை அதன் மேற்பரப்பில் சிறிய குறுங்குழிகள் பெற்று சீராக உள்ளது.
செயற்கைக்கோள் பள்ளங்கள்
சந்திரனின் வரைபடங்கள் மீது விண்கல் வீழ் பள்ளத்தின் மையப் பகுதியில் அப்பே பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.
மேற்கோள்கள்
பகுப்பு:விண்கல் வீழ் பள்ளங்கள் பகுப்பு:நிலா
காகாதியா பல்கலைக்கழகம்
காகாதியா பல்கலைக்கழகம் (Kakatiya University) என்பது தெலுங்காணா மாநிலத்தில் வாரங்கலில் அமைந்துள்ள ஒரு பொது பல்கலைக்கழகம். இது செப்டம்பர் 12, 2017 அன்று இந்தியத் தேசிய மதிப்பீட்டு மற்றும் அங்கீகார குழுமத்தினால் "ஏ" தரம் பெற்றது. கலை, அறிவியல், வர்த்தகம் மற்றும் வணிக மேலாண்மை, சமூக அறிவியல், கல்வி, பொறியியல் மற்றும் மருத்துவ அறிவியல் துறைகளில் இளங்கலை மற்றும் முதுகலை நிலையில் சுமார் 120 பாடங்களைத் தெலுங்கானாவின் நான்கு மாவட்டங்களில் உள்ள பல்கலைக்கழக மற்றும் இணைப்புக் கல்லூரிகள் மூலம் வழங்குகிறது. இப்பல்கலைக்கழகத்தில் 248 ஆசிரியர்களும் 622 ஊழியர்களும் பணியில் உள்ளனர்.
கல்வியாளர்கள்
பல்கலைக்கழகத்தில் இருபத்தி எட்டு துறைகளைக் கொண்ட பதினொன்று உறுப்புக் கல்லூரிகள் உள்ளன. இப்பல்கலைக்கழகத்தில் 90,000 இளநிலை மாணவர்களும் 8,000 முதுநிலை மாணவர்களும் சுமார் 850 ஆராய்ச்சி மாணவர்களும் உள்ளனர்.
முதன்முறையாகத் தெலுங்கானாவில், பணியிலிருக்கும் ஆசிரியர்கள் மற்றும் அரசு ஊழியர்களுக்காக முதுநிலை அறிவியல் படிப்புகள் (எம்.எல்.ஐ.எஸ்.சி மற்றும் எம்.சி.ஜே, மிமிக்ரியில் பட்டயம், ஆங்கிலத்தில் தகவல் தொடர்பு திறன் சான்றிதழ் படிப்பு, எம்.எஸ்சி. (சுற்றுச்சூழல் அறிவியல்), பி.டெக். மற்றும் எம்.எஸ்சி. (உளவியல்) படிப்பதற்கு வழிவகை செய்துள்ளது.
பல்கலைக்கழகம் ஆசிரியர் மற்றும் அறிஞர்களின் தனிப்பட்ட மற்றும் கூட்டு ஆராய்ச்சியை ஊக்குவிக்கிறது. 20 மார்ச் 2018 அன்று, காகாதியா பல்கலைக்கழகம் உட்பட 21 மாநில பல்கலைக்கழகங்களுக்கு புது தில்லியில் உள்ள பல்கலைக்கழக மானியக் குழு தன்னாட்சி வழங்கியது. பில்லி ஆல்ஃபிரட் ஜேம்ஸ் அறக்கட்டளை வருடாந்திர சொற்பொழிவின் மூலம் பொதுத்துறை நிர்வாகிகள் தங்கள் நிலைப்பாட்டில் புது முடிவு எடுக்க வழிவகுக்கின்றது.
வெளி இணைப்புகள்
பகுப்பு:இந்திய பல்கலைக்கழகங்கள்
நிரல்தொடர் காண்பமைப்பு
நிரல்தொடர் காண்பமைப்பு (Syntax highlighting) என்பது கணியநிரல் தொடர்களை எளிதாக புரிந்து கொள்ளும் பொருட்டு, அதனின் ஒத்த தொடர்களை ஒரே நிறத்தில் காண்பிக்கும் வசதி எனலாம். கணிய நிரல் எழுதுவதற்கும், எழுதப்பட்ட நிரல்களை மேம்படுத்தவும், அதிலுள்ள வழுக்களை எளிதில் புரிந்து கொள்ளவும் இந்த வசதி மிகவும் தேவைப்படுகிறது. பெரும்பான்மையான இவ்வசதி, உரைதொகுப்பிகளின் மேலதிக வசதியாகவும், முனையத்தின் உட்கட்டமைப்புக் கூறுகளில் ஒன்றாகவும் இது அமைக்கப்பட்டு இருக்கும். எனவே, ஒரு கணியநிரலாளர் தேர்ந்தெடுக்கும் நிரல் தொகுப்பு முறைக்கு ஏற்ப, அதன் உட்கூறுகளின் நிறங்களும், எழுத்துருக்களும் வேறுபட்டும், எழுதப்படும் நிரல்மொழிகளுக்கு ஏற்பவும் காணப்படுகின்றன இதன் நிரல் மொழியாளர்களுக்கு நேரமும், மன ஓய்வும், விரைந்து செயற்படும் தன்மையும் ஏற்படுவதாக, நிரல்மொழியாளர்களின் மனவியல்(PPIG) அறிக்கைக் கூறுகிறது.
மேற்கோள்கள்
பகுப்பு:பயன்பாட்டு மென்பொருள்
நாம் இருவர்
நாம் இருவர் 1947 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், கே. சாரங்கபாணி மற்றும் பலரும் நடித்திருந்தனர்.
தமிழ்த் திரைப்படங்களில் நாட்டுப்பற்று பொங்கி வழிந்த காலம் அது. அச்சமயம் ஏ. வி. மெய்யப்பன் நாட்டுப் பற்று உணர்ச்சிமிக்க கதையைத் தேடிக்கொண்டிருந்தார். என். எஸ். கிருஷ்ணனின் நாடகக் குழுவினர் நடத்திவந்த தியாக உள்ளம் என்ற நாடகம் அவரின் கவனத்தைக் கவர்ந்தது. எனவே அந்த நாடகத்தின் உரிமையை வாங்கி நாம் இருவர் என்ற பெயரில் திரைப்படமாக முடிவு செய்தார். நாடகத்தில் நாயகனாக நடித்த எஸ். வி. சகஸ்ரநாமத்தையே படத்திலும் நாயகனாக்க ஒப்பந்தம் செய்தார்.
அந்த நேரத்தில் லட்சுமிகாந்தன் கொலை வழக்கில் என். எஸ். கிருஷ்ணன் சிக்கியிருந்ததால் அவரின் நாடகக்குழுவை ஏற்று நடத்தும் முழு பொறுப்பும் எஸ். வி. சகஸ்ரநாமத்தின் தோளில் விழுந்தது. இதனால் நாம் இருவர் படத்தின் படப்பிடிப்புக்கு வந்து சேர அவரால் இயலவில்லை. நிலமையை உணர்ந்த ஏ. வி. மெய்யப்பன் டி. ஆர். மகாலிங்கத்தை படத்தில் நாயகனாக்கினார். இப்படம் வசூலில் சாதனை படைத்தது.
உசாத்துணை
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ஆர். மகாலிங்கம் நடித்த திரைப்படங்கள் பகுப்பு:ஆர். சுதர்சனம் இசையமைத்த திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:கே. சாரங்கபாணி நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள்
வரைகலை நூலகம் (தொழில்நுட்பம்)
வரைகலை நூலகம் (Graphics library) என்பது கணினித் திரையில் காட்சிகளைக் காட்டுவதற்கு உருவாக்கப்பட்ட ஒரு நிரலாக்க நூலகம் ஆகும். இது பொதுவாக வழக்கமான வரைகலை செயல்பாடுகளை கையாள ஈடுபடுத்தப்படுகின்றது. இது முழுமையாக மையச் செயற்பகுதியில் (CPU) செயல்படக்கூடியது, பதிக்கப்பட்ட அமைப்புகளில் பொதுவானது. வரைகலை செயலி அலகினால் (GPU) செயல்படுத்தப்படுகின்றது. இதை பயன்படுத்துவதன் மூலம் ஒரு நிரலால் திரையில் காட்சிகளை கொண்டுவர முடியும். இது, இந்த நிகழ்ச்சி நிரல்களை உருவாக்கும் மற்றும் கையாளும் நிரலாளருக்கு உதவுகின்றது. மேலும் அவர்களுக்கு வரைகலை நிரலை உருவாக்க அனுமதிக்கின்றது. இது முக்கியமாக கணினி விளையாட்டுக்களில் பயன்படுகின்றது.
சில நூலகங்கள் ஜி.எல் (G.L) எனும் பெயரைப் பயன்படுத்துகின்றன, குறிப்பாக திறந்த ஜி எல், வலை ஜி எல்.
மேற்கோள்கள்
பகுப்பு:கணினி வரைகலை